Комисија за спровођење поступка јавне продаје (лицитације) расходованих радних машина ЈКП “Осечина“ из Осечине, на основу Одлуке Надзорног одбора бр. 898-1/2022 од 22.12.2022. године расписује

**О Г Л А С**

 За јавну продају – лицитацију, која ће се спровести дана **23.12.2022. године у Осечини на адреси Пере Јовановића Комирићанца 33, са почетком у 14:00 часова,** у канцеларији Службе за одржавање и службе за путеве, на 1. спрату,следеће имовине:

1. **РАДНА МАШИНА ВАЉАК** 1 (један) комад, у виђеном стању, ПОЧЕТНА ЦЕНА по комаду износи **330.000,00 динара** са ПДВ-ом,
2. **„ТГ“ 80, ТРАКТОР ГУСЕНИЧАР (БУЛДОЗЕР)** 1 (један) комад, у виђеном стању, ПОЧЕТНА ЦЕНА по комаду износи **360.000,00 динара** са ПДВ-ом.

 **Цена**: Почетна цена за имовину која је предмет лицитације установљена је на основу тржишне цене и стања у коме се налазе.

У овом процесу лицитације није могућа продаја за износ нижи од назначене почетне

продајне цене.

Лицитациони корак је 3.000,00 динара.

Купац уговорени износ плаћа у року од 3 (три) дана од дана закључења уговора по

одржаној продаји, на начин како је то ближе утврђено Уговором о купопродаји.

 **Критеријум** за избор најповољнијег понуђача: након спроведеног поступка лицитације, раднe машинe продају се учеснику који је понудио највишу цену и који је исплатио купопродајну цен.

 **Садржина пријаве за учешће:**

***Понуда физичког лица*** мора да садржи: име и презиме, адресу пребивалишта, број

личне карте и место издатвања, контакт телефон, број рачуна за повраћај депозита, потврду о уплати депозита посебно за свако добро за које се подноси пријава и фотокопију личне карте, односно очитану личну карту са чипом.

***Понуда правног лица*** мора да садржи: назив и седиште правног лица, ПИБ и матични

број, име одговорног лица, име лица за контакт, контакт телефон, мејл адресу, број рачуна за повраћај депозита и потврду о уплати депозита посебно за свако добро за које се подноси пријава и фотокопију извода из привредног регистра.

Уколико подносилац пријаве не учествује лично на лицитацији, његов заступник мора

имати писано овлашћење за учешће у поступку јавног надметања које пре почетка поступка предаје комисији која води поступак јавног надметања.

Сви присутни учесници морају имати личну карту коју пре почетка поступка предају

комисији која води поступак јавног надметања, ради идентификације и провере података из **Обрасца 1.1** пријаве за учешће који је саставни део овог огласа.

 **Процес јавне продаје - лицитације**

Комисија за спровођење поступка јавне продаје – лицитације је комисија која има 3

(три) члана и она спроводи јавно надметање – усмену лицитацију.

Комисија обезбеђује неопходне услове за одржавање усмене лицитације.

Комисија доноси одлуке већином гласова присутних чланова Комисије.

За пуноважно одлучивање неопходно је присуство три члана Комисије. У случају

оправданог одсуства члана, потребно је присуство заменика.

Поступак спровођења јавног надметања – усмене лицитације води председник

Комисије (у даљем тексту: Председавајући).

Председник Комисије може у току јавног надметања да пренесе своја овлашћења на

неког од чланова Комисије, који у том случају има сва овлашћења и обавезе Председника Комисије.

 **Евидентирање учесника лицитације**

Пре отварања лицитације, председавајући позива физичка лица и њихове заступнике и

правна лица и њихове представнике, да предају комисији овлашћења, односно пуномоћја.

Комисија започиње евидентирање учесника на лицитацији на месту одржавања

лицитације, које обухвата:

 проверу идентитета подносиоца пријаве или његовог пуномоћника,

 проверу веродостојности овлашћења пуномоћника, ако га има,

 проверу потписа од стране учесника или пуномоћника на Обрасцу пријаве.

У записник се констатује који су понуђачи испунили услове за учешће на лицитацији

као што су:

 благовремене пријаве,

 потпуне и исправне пријаве,

 ко присуствује најављеном надметању (назив правног лица, име и презиме

представника и број пуномоћја), а уколико лице има заступника име и презима

Учесницима се додељују картице са редним бројевима.

Након завршетка евидентирања учесника, лицитација се може одржати ако је најмање

једно лице стекло статус учесника по предмету јавног надметања, у противном, Комисија ће констатовати да се лицитација сматра неуспелом.

Лицитација је јавна и могу јој присуствовати сва заинтересована лица.

 **Ток лицитације**

Председавајући отвара јавно надметање у време које је огласом за јавну лицитацију

одређено као време почетка јавног надметања и:

 позива присутне подносиоце пријава на лицитацији и овлашћене представнике

правног лица, односно заступнике понуђача да преузму лицитацијске картице са

бројевима по редоследу прозивања и да заузму места;

 оглашава предмет јавне лицитације;

 оглашава почетну цену и објашњава даљи поступак јавне лицитације;

 оглашава лицитациони корак (лицитациони корак представља повећање понуђене

цене предметне продаје у односу на предходно понуђену цену);

 лицитациони корак износи 3.000,00 динара.

 **Лицитација са једним учесником**

Ако је само једно лице стекло статус учесника на лицитацији и присутно је,

председавајући га позива да прихвати почетну цену подизањем картице.

Уколико учесник не прихвати почетну цену подизањем картице, лицитација се сматра

неуспелом, тј поништава се, а то лице губи право на враћање депозита.

 **Лицитација са више учесника**

Ако је више од једног лица стекло статус учесника на лицитацији, председавајући

оглашава почетну цену и позива учеснике да прихвате почетну цену подизањем картица.

Уколико нико од учесника не прихвати почетну цену подизањем картица, лицитација

се сматра неуспелом, тј. поништава се а учесници губе право на враћање депозита.

Уколико учесници прихвате почетну цену, председавајући пита учеснике лицитације

ко нуди цену увећану за први лицитациони корак, на шта се учесници изјашњавају

подизањем лицитационе картице.

Свако наредно увећање цене је дефинисано лицитационим кораком и позивањем

председавајућег да учесници истакну понуду подизањем картице.

Утврђивање нове цене понавља се све док има понуђача, односно све док учесници

истичу понуде на поново утврђену цену (председавајући пита ко нуди цену увећану за један корак).

Ако после другог позива председавајућег није истакнута понуда на последње утврђену

цену, председавајући упућује учесницима последњи (трећи) позив за истицање понуде. Ако ни после трећег позива није истакнута понуда, председавајући означава завршетак

лицитације, а најповољнијим понуђачем проглашава учесника који је први понудио највишу цену.

 **Одржавање реда**

Председавајући Комисије је задужен да предузима мере у циљу одвијања несметаног

тока лицитације.

Председавајући упозорава учеснике надметања и сва присутна заинтересована лица о

мерама које ће употребити, у случају да учине ометање тока лицитације.

У случају ометања тока лицитације, председавајући прво јавно опомиње учеснике

лицитације и упозорава на следећу меру коју ће предузети ако се исто настави.

Ако учесник или друга присутна лица и поред опомене, наставе да ометају ток

лицитације, председавајући им изриче меру удаљења са јавне лицитације.

Мера се извршава добровољно или је извршавају лица овлашћена и задужена за

одржавање реда и дисциплине на месту одржавања лицитације.

Учесник својим понашањем омета ток лицитације када:

 истиче понуде супротно правилима лицитације,

 омета рад Комисије на било који начин,

 омета друге учеснике у току лицитације.

Учесник коме је изречена мера удаљења нема право на враћање депозита.

Учесник лицитације коме је изречена мера удаљења, може уложити усмено приговор

на записник.

Приговор не одлаже лицитацију, а о основаности приговора одлучује Комисија,

непосредно по његовом улагању. Одлука комисије је коначна.

 **Записник**

Чланови комисије и учесници лицитације потписују записник.

Записник се саставља у довољном броју истоветних примерка за све понуђаче, учеснике лицитације.

 **Полагање депозита** за учешће у поступку лицитације: за сваку машину која се лицитира уплаћује се депозит у износу од 10% од износа почетне цене, на рачун 205-88207-83 отворен код Комерцијалне банке и 200-2371210103761-53 код банке Поштанска штедионица или на благајни ЈКП „Осечина“, најкасније до 23.12.2022. године пре почетка лицитације у 14:00, уз оверен доказ о уплати пре почетка лицитације.

 **Рок за повраћај депозита -** учеснику у поступку који не понуди највиши износ цене, депозит за учешће се враћа 3 дана након спроведеног поступка. Депозит се не враћа купцу који је понудио највишу купопродајну цену у случају одустајања од куповине. Проглашени купац је дужан да по закључењу уговора о купопродаји уплати цео лицитирани износ на горе наведени рачун \*\* у року од пет дана и преузме купљену покретну ствар у року од 7 (седам) дана од извршене уплате.

Сва додатна обавештења могу се добити позивом на телефон бр. 014/3451-847 или на мејл адресу marina.kapetanovic@jkposecina.rs

Комисија за лицитацију ЈКП „Осечина“, Осечина

*Образац 1.1*

**ОСНОВНИ ПОДАЦИ О ПОНУЂАЧУ**

|  |  |
| --- | --- |
| **Назив Понуђача**: |    |
| **Седиште Понуђача:** |  |
| **Адреса Понуђача:** |  |
| **Шифра Делатности:** |  |
| **Матични број:** |  |
| **Порески број: (ПИБ)** |  |
| **Број текућег рачуна:** |  |
| **Пословна банка/филијала:** |  |
| **Овлашћено лице за заступање:** |  |
| **Лице за контакт:** |  |
| **Телефон:** |  |
| **Факс:** |  |
| **Ел. пошта:** |  |

**Дана \_\_\_\_\_\_2022.године   ПОНУЂАЧ**

 **М.П. \_\_\_\_\_\_\_\_\_\_\_\_\_\_\_\_\_\_\_\_\_\_**

Образац изјаве о прихватању услова из конкурсне докумeнтације

бр. 898-1/22

**И  З  Ј  А  В  А**

Којом потврђујемо да смо у потпуности разумели и да подношењем понуде прихватамо све услове из јавног позива односно све захтеве  наведене у  конкурсној  документацији за продају расходованих радних машина.

Којом јемчимо под пуном моралном, материјалном и кривичном одговорношћу за аутентичност  достављених аката и истинитост датих података.

Којом истичемо  сагласност да наведени услови представљају саставни део Уговора.

                                                                                              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                                              Име и презиме одговорног лица понуђача

                                                                                              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                               ЈМБГ одговорног лица понуђача

 Дана \_\_\_\_\_\_\_\_\_\_\_\_\_\_\_2022. године

                                                                                                                                         ПОНУЂАЧ

                                                                                                          М.П.             \_\_\_\_\_\_\_\_\_\_\_\_\_\_\_\_\_\_\_\_\_